รายงานของคณะกรรมการตรวจสอบ

เรียน ท่านผู้ถือหุ้น บริษัท ตงฮั้ว คอมมูนิเคชั่นส์ จำกัด (มหาชน)

คณะกรรมการตรวจสอบได้รับการแต่งตั้งจากคณะกรรมการบริษัทฯ จำนวน 3 ท่าน
ซึ่งเป็นกรรมการอิสระ ผู้ทรงคุณวุฒิ ประกอบด้วยนายกมล นครชัย
ดำรงตำแหน่งประธานกรรมการตรวจสอบ นายชัย นวพันธ์ และนายสุพจน์ จิรไกรศรี
ดำรงตำแหน่งกรรมการตรวจสอบ ซึ่งไม่ได้เป็นเจ้าหน้าที่บริหารหรือเป็นพนักงานของบริษัทฯ
โดยมีคุณสมบัติครบถ้วนตามที่ตลาดหลักทรัพย์แห่งประเทศไทยกำหนด

คณะกรรมการตรวจสอบได้ปฏิบัติหน้าที่ตามขอบเขตและความรับผิดชอบที่ได้รับมอบหมายจากคณะกรรมการบริษัท
ฯ ซึ่งสอดคล้องกับข้อกำหนดของตลาดหลักทรัพย์แห่งประเทศไทย ในปี 2557
คณะกรรมการตรวจสอบได้มีการประชุมร่วมกับฝ่ายจัดการและกรรมการบริหารของบริษัท
เพื่อให้บริษัทฯ ดำเนินธุรกิจภายใต้ระบบการกำกับดูแลอย่างมีประสิทธิภาพและประสิทธิผล
การรายงานข้อมูลทางการเงินอย่างถูกต้องครบถ้วน ตามหลักการบัญชีที่รับรองทั่วไป
ตรงต่อความเป็นจริง เปิดเผยข้อมูลให้เพียงพอและเชื่อถือได้
ซึ่งต้องปฏิบัติตามข้อกำหนดและกฎหมายอื่นที่เกี่ยวข้องกับการดำเนินธุรกิจ
การเปิดเผยข้อมูลในรายการที่เกี่ยวโยงกัน มีความโปร่งใส
เพื่อป้องกันไม่ให้เกิดความขัดแย้งทางผลประโยชน์ รวมทั้งพิจารณา สอบทานการปฏิบัติงานด้านต่างๆ
ตามแผนการควบคุมภายในที่เหมาะสมและมีประสิทธิภาพอย่างเพียงพอ

สำหรับการพิจารณาคัดเลือกผู้สอบบัญชีของบริษัทฯ ประจำปี 2558
คณะกรรมการตรวจสอบมีความเห็นว่าในรอบบัญชีปี 2558
บริษัทมีการปรับเปลี่ยนโครงสร้างของบริษัท มีการจัดตั้งบริษัทย่อย
ดังนั้นจึงได้คัดสรรผู้สอบบัญชีที่สามารถปฏิบัติงาน
มีความรู้ความสามารถในวิชาชีพและสามารถให้ข้อเสนอแนะเกี่ยวกับระบบการควบคุมภายในและความเสี่ยงต่าง
ๆ และให้คำปรึกษาโดยเฉพาะมาตรฐานบัญชีใหม่ได้เป็นอย่างดี
รวมทั้งมีความเป็นอิสระในการปฏิบัติงาน จึงเสนอให้แต่งตั้งนางสาวนางสาวกรรณิการ์ วิภาณุรัตน์
ผู้สอบบัญชีรับอนุญาตทะเบียนเลขที่ 7305 หรือ นายจิโรจ์ ศิริโรโรจน์
ผู้สอบบัญชีรับอนุญาตทะเบียนเลขที่ 5113 หรือนางสาวนงลักษณ์ พัฒนบัณฑิต
ผู้สอบบัญชีรับอนุญาตทะเบียนเลขที่ 4713 ผู้สอบบัญชีคนใดคนหนึ่ง หรือผู้สอบบัญชีอื่นของบริษัท กรินทร์
ออดิท จำกัดเป็นผู้สอบบัญชีของบริษัทฯ ประจำปี 2558 และเพื่อขออนุมัติต่อที่ประชุมผู้ถือหุ้นต่อไป

โดยสรุปคณะกรรมการตรวจสอบได้ปฏิบัติหน้าที่ด้วยความรอบคอบ มีความเป็นอิสระ
มีการแสดงความเห็นอย่างตรงไปตรงมา โปร่งใส เพื่อประโยชน์สูงสุดแก่บริษัท
ซึ่งจากการสอบทานและพิจารณาเรื่องต่าง ๆ ที่คณะกรรมการตรวจสอบได้ดำเนินการตลอด ปี 2557
คณะกรรมการตรวจสอบมีความเห็นว่า บริษัท ฯ
มีกระบวนการจัดทำรายงานทางการเงินตามมาตรฐานการบัญชีที่รับรองโดยทั่วไป
มีระบบการควบคุมภายในที่เพียงพอ เหมาะสม มีการปฏิบัติงานตามกฎ ระเบียบ ข้อบังคับที่เกี่ยวข้อง
รวมทั้งมีการพัฒนาปรับปรุง ระบบการปฏิบัติงานให้มีคุณภาพและเหมาะสมกับธุรกิจอย่างต่อเนื่อง

  ในนามประธานคณะกรรมการตรวจสอบ

  (นายกมล นครชัย )

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2557

+-----------------+-----------------+------------------+--------------+
| รายการที่         | บริษัท            | ชื่อผู้สอบบัญชี        | ค่าสอบบัญชี     |
+-----------------+-----------------+------------------+--------------+
| 1               | บมจ.ตงฮั้ว        | นางสาววิมลศรี      | 760,000      |
|                 | คอมมูนิเคชั่นส์      | จงอุดมสมบัติ        |              |
+-----------------+-----------------+------------------+--------------+
| 2               | บจ.หนังสือพิมพ์ตงฮั้ว | นางสาววิมลศรี      | 70,000       |
|                 |                 | จงอุดมสมบัติ        |              |
+-----------------+-----------------+------------------+--------------+
| 3               | บจ.มิลล์เลี่ยน ไมล์ส | นางสาววิมลศรี      | 678,000      |
|                 |                 | จงอุดมสมบัติ        |              |
|                 | (7 สิงหาคม 2557) |                  |              |
+-----------------+-----------------+------------------+--------------+
| 4               | บจ.ดีดี ธัญการย์    | นางสาววิมลศรี      | 60,000       |
|                 |                 | จงอุดมสมบัติ        |              |
+-----------------+-----------------+------------------+--------------+

ข้อมูลข้างต้น

  ถูกต้องครบถ้วนแล้ว ทั้งนี้
  ข้าพเจ้าขอยืนนันว่าไม่มีข้อมูลการให้บริการอื่นที่บริษัทและบริษัทย่อยจ่ายให้ข้าพเจ้า
  สำนักงานสอบบัญชีที่ข้าพเจ้าสังกัด
  และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด
  ที่ข้าพเจ้าทราบและไม่มีการเปิดเผยไว้ข้างต้นไม่ถูกต้อง

( )

บรัท กรินทร์ ออดิท จำกัด